Rata de infectare în școli a scăzut drastic. Sorin Cîmpeanu: "Școala nu te îmbolnăvește".
Sorin Cîmpeanu susține că rata de infectare în rândul elevilor și a personalului din învățământ a scăzut la jumătate în ultima săptămână față de cea anterioară. Ministrul Educației a precizat că în ultima săptămână au fost închise 216 clase, din totalul de 136.000 de clase din România. "În școli, rata de infectare este mult sub media națională, școala nu te îmbolnăvește", a mai spus ministrul.
Ministrul Educației, Sorin Cîmpeanu susține că rata de infectare în rândul elevilor și a personalului din învățământ a scăzut la jumătate în ultima săptămână față de cea anterioară."În perioada 8-15 martie, rata de infectare în școli a fost jumătate față de perioada precedentă, 1-10 martie, respectiv în total am avut 181 de infectări în perioada 8-15 martie, față de 376 de infectări în perioada anterioară, în cazul elevilor și, de asemenea, puțin peste 300 în rândul personalului din învățământ, față de 545 în perioada anterioară", a declarat Sorin Cîmpeanu, la Digi24.Întrebat dacă această scădere poate fi pusă pe seama faptului că multe școli s-au închis, ministrul Educației a precizat că în ultima săptămână au fost închise 216 clase, din totalul de 136.000 de clase din România."În școli, rata de infectare este mult sub media națională, școala nu te îmbolnăvește", a mai spus ministrul.Acesta a precizat că, de la redeschiderea școlilor, în țară au fost efectuate doar 5.000 de teste rapide: "Testarea antigen rapidă în școli a mers foarte prost".